**ΔΕΛΤΙΟ ΤΥΠΟΥ**

Κορυφαία Επιστημονική Εκδήλωση της Ι.Ε.Δ.Ε.Π.

**13ο Παμπελοποννησιακό Ιατρικό Συνέδριο**

*19 – 21 Οκτωβρίου, Πάτρα*

Μια συνάντηση επιστημονικού προβληματισμού, αναζήτησης κι ανταλλαγής απόψεων, θα αποτελέσει το **13ο Παμπελοποννησιακό Ιατρικό Συνέδριο**, το οποίο θα διεξαχθεί από **19** έως και **21 Οκτωβρίου 2018** στην **Πάτρα**, από την **Ιατρική Εταιρεία Δυτικής Ελλάδος – Πελοποννήσου (Ι.Ε.Δ.Ε.Π.)**.

Η **Ι.Ε.Δ.Ε.Π.** αποτελεί τον κύριο Επιστημονικό Μοχλό ανάδειξης των δυνάμεων που απαρτίζουν τον υγειονομικό χάρτη της περιοχής της **Πελοποννήσου** και της **Δυτικής Ελλάδος** και το **Παμπελοποννησιακό Ιατρικό Συνέδριο**, είναι η **κορυφαία Επιστημονική Εκδήλωση** της **Εταιρείας**.

Το εν λόγω **Συνέδριο**, το οποίο έχει πλέον αποκτήσει θεσμικό χαρακτήρα για την **Πελοπόννησο**, πραγματοποιείται για ακόμα μια φορά με γνώμονα την ανάδειξη του εξαιρετικού και συνεχώς εξελισσόμενου επιστημονικού κι ερευνητικού επιπέδου του ιατρικού δυναμικού, τόσο σε τοπικό, όσο και σε ευρύτερο περιφερειακό επίπεδο.

Το **13ο Παμπελοποννησιακό Ιατρικό Συνέδριο** απευθύνεται σε **όλους τους γιατρούς** και έχει ως **κύριο στόχο** την αναγκαία **συνεχιζόμενη ιατρική εκπαίδευση** κι **ενημέρωση της επιστημονικής κοινότητας,** μέσα σε ένα περιβάλλον εξελισσόμενης γνώσης.

Στις εργασίες του **Συνεδρίου**, επιστήμονες δίνουν έναυσμα για δημιουργικό διάλογο αναλύοντας ποικίλα επίκαιρα θέματα μέσα από **στρογγυλά τραπέζια, διαλέξεις, και παρουσιάσεις εργασιών**.

Οι εργασίες των δύο πρώτων ημερών **Παρασκευή, 19 & Σάββατο, 20 Οκτωβρίου** θα λάβουν χώρα στο **Συνεδριακό και Πολιτιστικό Κέντρο του Πανεπιστημίου Πατρών**, ενώ οι εργασίες της τελευταίας ημέρας **Κυριακή, 21 Οκτωβρίου 2018** στο **Ξενοδοχείο Astir Patras Hotel**, στην **Πάτρα**.

Την **Παρασκευή 19 Οκτωβρίου** στις **20:00**, θα πραγματοποιηθεί η **επίσημη έναρξη** των εργασιών του Συνεδρίου, η οποία περιλαμβάνει χαιρετισμούς, καθώς και **ομιλία** με θέμα **«Τεχνητή Νοημοσύνη στην Ιατρική»** και εισηγητή τον **Δημόπουλο Αθανάσιο Μελέτιο**.

**Παράλληλα, στο πλαίσιο του 13oυ Παμπελοποννησιακού Ιατρικού Συνεδρίου την Κυριακή, 21 Οκτωβρίου 2018, θα πραγματοποιηθεί Ιατροκοινωνική εκδήλωση από τον Ιατρικό Σύλλογο Πατρών, στο Ξενοδοχείο Astir Patras Hotel, υπό τον τίτλο «Διεπιστημονική συζήτηση για την ταυτότητα φύλου». Η συμμετοχή στην εκδήλωση, είναι δωρεάν.**

*Για περισσότερες πληροφορίες, οι ενδιαφερόμενοι μπορούν να απευθύνονται στο Οργανωτικό Συντονιστικό Γραφείο: ΣΥΝΕΔΡΙΑΚΗ ΑΕ/CONFERRE SA*

*Διεύθυνση: Λεωφ. Σταύρου Νιάρχου, Περιοχή Μάρες*

*45500, Πεδινή, Ιωάννινα, Τηλέφωνο: +30 26510 68610, Φαξ: +30 26510 68611,*

*E-mail: info@conferre.gr, Website:* [*www.conferre.gr*](http://www.conferre.gr)

\*Το 13ο Παμπελοποννησιακό Ιατρικό Συνέδριο στο [**facebook**](https://www.facebook.com/13ο-Παμπελοποννησιακό-Ιατρικό-Συνέδριο-312487132874271/)